Rowan & Martin's Laugh-In
Rowan & Martin's Laugh-In () je američka televizijska varijete emisija koja se redovno emitirala na programu NBC od 1968. do 1973. godine. Njene glavne zvijezde, odnosno voditelji, su bile komičari Dan Rowan i Dick Martin koji su kao tandem izvodili humorističke skečeve u kojima je Rowan tumačio "ozbiljnog čovjeka", a Martin nespretnjakovića. Emisija se po svom konceptu velikim dijelom naslanjala na vodvilj i burlesku, ali i na BBC-jevu satiričku TV-emisiju That Was the Week that Was. Sadržaj je osim humorističkih skečeva, sadržavao i muzičke točke, iako su i one bile pomalo "pomaknute", pa ih je, pogotovo u prvim sezonama, pratila psihodelična scenografija i go go plesačice (koje su uključivale i stalne članice glumačke postave). Među skečevima se isticala i stalna rubrika u kojoj su se parodirale televizijske vijsti, uključujući i epizodu u kojoj je Rowan 1968. godine kao futuristički TV-voditelj iz 1988. godine predvidio Ronalda Reagana kao američkog predsjednika. Iste je godine, nastojeći iskoristiti popularnost serije tokom izborne kampanje, u njoj nakratko nastupio republikanski kandidat Richard Nixon; njegov demokratski suparnik Hubert Humphrey je to odbio učiniti, pa je kasnije tu odluku smatrao djelomično odgovornom za svoj izborni poraz.

Rowan & Martin Laugh-In je doživjela izuzetnu gledanost te je tokom emitiranja osvojila niz televizijskih nagrada. Goldie Hawn i Lily Tomlin, koji su bili dio njene glumačke postave, će kasnije ostvariti impresivne filmske karijere.

Izvori i napomene

Vanjske veze 

 
 WFMU Article on the Laugh-In writers relationship with Richard Nixon
 FBI review of an episode devoted to the agency, quoted by Harper's Magazine in 2006
 FBI file on Rowan and Martins Laugh-In TV Show 

Američke TV-emisije
Humoristične serije
Authority control 2